《寄题丹棱李令野亭》
宋代·吕陶

前山翠光凝，后圃秾秀合。惜此众景会，聊以一亭纳。

地势得高众，人情远嚣杂。纵怀百虑清，极望四远匝。

风行讼牒简，昼永县扉阖。居常玩文史，间亦理杯榼。

雅趣适安静，嘉章属酬答。门外有通衢，华轮正腾踏。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。